**ΑΙΤΗΣΕΙΣ ΠΡΑΚΤΙΚΗΣ ΑΣΚΗΣΗΣ ΧΕΙΜΕΡΙΝΟΥ ΕΞΑΜΗΝΟΥ 2020-21**

Οι **αιτήσεις** των φοιτητών για πρακτική άσκηση στο χειμερινό εξάμηνο 2020-21 θα υποβληθούν στο γραφείο πρακτικής άσκησης του τμήματος (στο ισόγειο του παλαιού κτιρίου εργαστήριο πληροφορικής) **από Πέμπτη 24/09/2020 ως την Παρασκευή 02/10/2020 και ώρες 10 π.μ.- 2 μ.μ.**

Η φόρμα της αίτησης επισυνάπτεται. Η αίτηση πρέπει να συνοδεύεται από την αναλυτική βαθμολογία που μόνος του ο φοιτητής θα εκτυπώσει από το λογαριασμό του (όχι στη γραμματεία), μία φωτογραφία ταυτότητας με ονοματεπώνυμο στην πίσω πλευρά και μία απλή επιστολή εργοδότη (εάν πρόκειται για ιδιώτη) ότι δέχεται να τους απασχολήσει για πρακτική άσκηση. Oι υποψήφιοι ασκούμενοι οφείλουν να εγγραφούν στο moodle και στο eclass στο μάθημα της Πρακτικής Άσκησης. Παρακαλούμε στην αίτησή σας να είναι ιδιαίτερα ευανάγνωστα τα τηλέφωνα και email σας.

Απαραίτητη προϋπόθεση οι φοιτητές να οφείλουν μέχρι 8 μαθήματα και κανένα ειδικότητας με εξαίρεση το μάθημα Διατροφική Αγωγή – Αγωγή Υγείας .

Παρακαλούνται οι φοιτητές που ενδιαφέρονται για το Δημόσιο Τομέα (Νοσοκομεία) να κάνουν τις αιτήσεις τους το συντομότερο δυνατό (24/09/2020 – 30/09/2020) ώστε να δημιουργηθεί λίστα προτεραιότητας με βάση μόνο τα κριτήρια επίδοσης από τον παρακάτω πίνακα.

Όσοι φοιτητές ενδιαφέρονται να είναι υποψήφιοι για ΕΣΠΑ πρέπει να το δηλώσουν στην αίτηση και να προσκομίσουν επίσης και τα αντίστοιχα δικαιολογητικά (επίδοσης, κοινωνικά, εισοδηματικά) που αναφέρονται στον Πίνακα Κριτηρίων και Μοριοδότησης που ακολουθεί ώστε αν ο αριθμός των αιτήσεων υπερβεί τον αριθμό των **12** επιδοτούμενων θέσεων ΕΣΠΑ για το τμήμα μας, να μπουν σε αξιολογική σειρά με βάση τα κριτήρια αυτά.

Σημειώνουμε, ότι για το Δημόσιο Τομέα, θα πρέπει να υπάρχει θεσμοθετημένη θέση με αμοιβή (176,08€) και ασφάλιση για τον/την ασκούμενο/η φοιτητή/τρια.

Επίσης εργοδότης του οποίου το γραφείο υπάγεται σε κάποιο πρόγραμμα ΕΣΠΑ συνήθως δε δικαιούται να έχει φοιτητή πρακτικής άσκησης μέσω ΕΣΠΑ.

ΟΡΙΣΜΟΣ ΚΡΙΤΗΡΙΩΝ ΚΑΙ ΜΟΡΙΟΔΟΤΗΣΗΣ ΠΡΑΚΤΙΚΗΣ ΑΣΚΗΣΗΣ ΜΕΣΩ ΕΣΠΑ

|  |  |
| --- | --- |
| **ΚΡΙΤΗΡΙΑ** | **ΜΟΡΙΑ** |
| **1.Α. Eπίδοσης – Μέσος Όρος Βαθμολογίας (35%)**    Μέσος όρος **Y** βαθμολογίας μαθημάτων που έχει παρακολουθήσει µε επιτυχία ο φοιτητής / η φοιτήτρια | **Y \* 3,5**      Μέγιστη Βαθμολογία Κριτηρίου: 35  Ελάχιστη Βαθμολογία Κριτηρίου: 17,5 |
| **1.Β. Eπίδοσης – Τυπικό Εξάμηνο (15%)**        Τυπικό εξάμηνο στο οποίο βρίσκεται ο φοιτητής / η φοιτήτρια | **Τυπικό Η’ (8ο) εξάμηνο  15**  **Θ’ (9ο) εξάμηνο  10**  **Ι’ (10ο) εξάμηνο  5**  **11ο και μεγαλύτερο εξάμηνο  0**    Μέγιστη Βαθμολογία Κριτηρίου: 15 |
| **1.Γ. Eπίδοσης – Υπολειπόμενα Μαθήματα (15%)**    Μαθήματα που οφείλει ο φοιτητής / η φοιτήτρια | **0 μαθήματα  15**  **1-2 μαθήματα  10**  **3-4 μαθήματα  5**  **5 και ανωτέρω μαθήματα  0**    Μέγιστη Βαθμολογία Κριτηρίου: 15 |
| **2. Eισοδηματικά (15%)**    Το κατά κεφαλήν εισόδημα του φοιτητή / η φοιτήτριαςκαι των μελών της οικογενείας του κατά το προηγούμενο έτος. | **0 - 5000 € 15**  **5001 - 8000 € 10**  **8001 - 10.000 €  5**  **> 10.001 €  0**    Μέγιστη Βαθμολογία Κριτηρίου: 15 |
| **3. Κοινωνικά (20%)**    Μέλος πολύτεκνης ή τρίτεκνης ή μονογονεϊκής οικογένειας ή ορφανός ή προβλημάτων υγείας του ιδίου. | **Πολύτεκνη οικογένεια  20**  **Τρίτεκνη οικογένεια  15**  **Ορφανός από 1 γονέα  15**  **Ορφανός από 2 γονείς  20**  **Μονογονεϊκή οικογένεια  20**  **AMEA ή σοβαρό πρόβλημα υγείας** ** 20**    Μέγιστη Βαθμολογία Κριτηρίου: 20 |
| **ΣΥΝΟΛΟ ΜΟΡΙΩΝ** | **100** |

**Τα ανωτέρω κριτήρια εφαρμόζονται στην περίπτωση που ο αριθμός των αιτήσεων για πρακτική άσκηση μέσω του προγράμματος ΕΣΠΑ υπερβαίνει τον αριθμό των εγκεκριμένων θέσεων. Σε αντίθετη περίπτωση επιλέγονται όλοι οι φοιτητές ανεξαρτήτως κριτηρίων.**

**Σε περίπτωση ισοβαθμίας, προηγείται ο φοιτητής/φοιτήτρια με το μεγαλύτερο αριθμό μορίων στο πρώτο (1Α, 1Β και 1Γ) κριτήριο.**

**Σε περίπτωση εκ νέου ισοβαθμίας, προηγείται ο φοιτητής/φοιτήτρια με το μεγαλύτερο αριθμό μορίων στο τρίτο κριτήριο.**

**Σε περίπτωση εκ νέου ισοβαθμίας, πραγματοποιείται κλήρωση.**

**Η Επιτροπή Πρακτικής Άσκησης**